18.3.2020.

Prema dogovoru, podcrtajte glagole u 1. zadatku na 36. str. u udžbeniku te ih pridružite njihovim osnovnim oblicima iz 2. zadatka (npr. leave – left). Zapišite parove u bilježnicu uz podnaslov Irregular verbs (Nepravilni glagoli). Nakon toga pročitajte tekst (zadatak 3a) i riješite zadatak 3b u udžbenik.

U nastavku zapišite u bilježnicu i nepravilne glagole iz teksta: **go – went, have – had, hurt – hurt, read – read** te nove riječi: **an accident, a knee, painful.**

Riješite zadatak 5a koristeći te, ali i prethodno naučene pravilne glagole.

**20.3. 2020.**

Nastavljamo s nepravilnim glagolima u prošlom vremenu. Jedini način kako ih naučiti je, nažalost, učenje napamet. Na kraju radne bilježnice imate i popis nepravilnih glagola pa molim da to potražite i upoznate se sa sadržajem, a prilikom ponavljanja možete ga koristiti ako niste sigurni kako glasi određeni oblik. Ne morate ih znati sve, no veliku većinu da – koristit ćete ih od sada pa zauvijek. 😊

Podijelit ću glagole u 3 skupine i svaki tjedan zadati vam dvadesetak njih koje morate naučiti. Treba znati infinitiv glagola i glagol u prošlom vremenu te vas molim, pazite na pisanje jer ponekad jedno slovo čini razliku.

Prema abecednom redu, ispišite ili označite na popisu sljedeće glagole (prijevod pišem za one kojima je potreban): biti - be – was/were, moći – can – could, postati – become – became, početi – begin – began, ugristi – bite – bit, slomiti – break – broke, donijeti – bring – brought, graditi – build – built, kupiti – buy – bought, uloviti – catch – caught, doći – come – came, rezati – cut – cut, učiniti – do – did, piti – drink – drank, voziti – drive – drove, jesti – eat – ate, pasti – fall – fell, hraniti – feed – fed, osjećati – feel – felt, naći – find – found

Za samoprovjeru od prethodnog sata, riješite 1. zadatak u rb na 28. stranici.

U bilježnicu za danas pišete naslov: Irregular verbs – negation

Prepišite 2 rečenice iz 6a zadatka u bilježnicu te pronađite u tekstu njihove negacije koje također zapišite.

I had a good time. - \_\_\_\_\_\_\_\_\_\_\_\_\_\_\_\_\_\_\_\_\_\_\_\_

I broke my leg. - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

U nastavku zapišite i sljedeće 3 rečenice pa zapišite njihovu negaciju.

We forgot our tickets. - \_\_\_\_\_\_\_\_\_\_\_\_\_\_\_\_\_\_\_\_

She left her bag on the train. - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I stole his homework. -\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nadam se da ste primijetili da je negacija i pravilnih i nepravilnih glagola jednaka – i kod jednih i kod drugih pišete didn't + osnova glagola (prvi, nepromijenjeni oblik).

Riješite rb, str. 28, zad. 3 te str. 29, zad. 4.

Ukoliko bude nejasnoća, javite mi se porukom preko Yammera.

Želim vam uspješan rad!